TIDLOR วิ่งแรง 3% นิวไฮรอบ 3 เดือน โบรกฟันธงปี 65 กำไรโต 30% รับพอร์ตสินเชื่อขยายตัว
TIDLOR วิ่งแรง 3% ราคาแตะ 38.75 บ. นิวไฮรอบ 3 เดือน โบรกฟันธงปี 65 กำไรโต 30% ประเมินพอร์ตสินเชื่อขยายตัวสูงกว่าคาด จับตากำไร 3 ปี (ปี 65-67) โตเฉลี่ยปีละ 22% คงแนะนำ "ซื้อ" เป้า 50 บ.
TIDLOR วิ่งแรง 3% ราคาแตะ 38.75 บ. นิวไฮรอบ 3 เดือน โบรกฟันธงปี 65 กำไรโต 30% ประเมินพอร์ตสินเชื่อขยายตัวสูงกว่าคาด เคาะเป้า 50 บ.
3 มี.ค. 2565

ผู้สื่อข่าวรายงานว่า ราคาหุ้น บริษัท เงินติดล้อ จำกัด (มหาชน) หรือ TIDLOR ล่าสุด ณ เวลา 12:14 น. อยู่ที่ 38.75 บาท บวก 1.25 บาท หรือ 3.33% สูงสุดที่ 39 บาท ต่ำสุดที่ 37.50 บาท ด้วยมูลค่าซื้อขาย 663.65 ล้านบาท โดยราคาหุ้น TIDLOR ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 39 บาท เมื่อวันที่ 22 พ.ย.2564

ทั้งนี้บล.เคทีบีเอสที ระบุในบทวิเคราะห์ (28 ก.พ.2565) ว่า คงคำแนะนำ “ซื้อ” หุ้น TIDLOR และราคาเป้าหมายที่ 50 บาท อิง  PBV ปี 2565 ที่ 4.5 เท่า มองเป็นบวกเล็กน้อยต่อการประชุมนักวิเคราะห์วันศุกร์ที่ผ่านมา (25 ก.พ.2565) จากเป้าสินเชื่อที่จะขยายตัวสูงกว่าคาด ขณะที่ loan yield จะลดลงเล็กน้อยจากการการขยาย TIDLOR Card ไปสินเชื่อรถ 4 ล้อ เพิ่มขึ้นจากปัจจุบันที่ปล่อยเพียงรถ 2 ล้อ
นอกจากนั้นยังคงกำไรสุทธิปี 2565 ที่ 4.1 พันล้านบาท (เพิ่มขึ้น 30% เมื่อเทียบจากปีก่อน) จากสินเชื่อที่จะขยายตัวต่อเนื่อง เพิ่มขึ้น 20% เมื่อเทียบจากปีก่อน, รายได้ค่าธรรมเนียมเพิ่มขึ้นตามสัดส่วนยอดขายประกันภัยชั้น 1 ที่เพิ่มขึ้น และ credit cost ที่อยู่ในระดับต่ำตามความสามารถในการชำระหนี้ของลูกหนี้ที่สูงขึ้นในช่วงเศรษฐกิจที่ฟื้น
ขณะที่ราคาหุ้น outperform SET +5% ในช่วง 1 เดือนที่ผ่านมา จากแนวโน้มผลการดำเนินงานที่จะขยายตัวอย่างแข็งแกร่ง รวมทั้งระดับสำรองที่สูง และเพียงพอต่อการขยายในอนาคต ทั้งนี้คงคำแนะนำ “ซื้อ” จากผลการดำเนินงานจะขยายตัวต่อเนื่องที่ปี 2565-2567 EPS เติบโตเฉลี่ยปีละ (CAGR) 22% และมีโอกาสที่จะปล่อยสินเชื่อ และขายประกันทางช่องทางออนไลน์ที่มีประสิทธิภาพ